**Ջոզեֆ Սաֆրա** (արաբ․՝ يوسف صفرا‎‎, սեպտեմբերի 1, 1938(1938-09-01), Բեյրութ, Լիբանան - դեկտեմբերի 10, 2020(2020-12-10), Սան Պաուլո, Բրազիլիա), լիբանանա-բրազիլացի բանկիր և գործարար-միլիարդատեր, *Safra Group* ֆինանսական կոնգլորմերատի հիմնադիրը։ *Forbes*-ի աշխարհի միլիարդատերերի վարկանիշի վերջին հրատարակության մեջ 39-րդ տեղն Է զբաղեցրել աշխարհում։

Կենսագրություն
--------------

Ջոզեֆ Սաֆրան ծնվել է 1938 թվականին Լիբանանից և Հալեպից եկած սեֆարդ հրեաների ընտանիքում։ Ջոզեֆը ներկայացնում է բանկային տոհմի չորրորդ սերունդը։ Դրա սկիզբը դրվել է 19-րդ դարի վերջին սիրիական Հալեպում, որն այն ժամանակ պատկանում էր Օսմանյան կայսրությանը։ Ընտանիքը ներդրումներ է կատարել կայսրության խոշորագույն առևտրային կենտրոնների՝ Հալեպի, Ալեքսանդրիայի և Կոստանդնուպոլսի միջև առևտրի մեջ՝ միաժամանակ զբաղվելով ոսկու առևտրով։ 1950-ականներին ընտանիքը տեղափոխվել է Բրազիլիա, որտեղ հիմնվել է «Banco Safra» բանկը, որը ժամանակի ընթացքում դարձել է երկրի խոշորագույն բանկը։ 1999 թվականին՝ ավագ եղբոր՝ Էդմունդի մահից հետո, Ջոզեֆը մյուս եղբոր՝ Մոյշեյի հետ ղեկավարել է ընկերությունը, իսկ 2006 թվականին գնել է նրա բաժնեմասը և դարձել սեփականատեր։

Ջոզեֆ Սաֆրան մահացել է բնական մահով 82 տարեկանում։ Թաղված է Սան Պաուլոյում։

Գործունեություն
---------------

Ջոզեֆի եղբայր Էդմոնդը և նրա հայրը Ջեյկոբ Սաֆրան 1955 թվականի սկսել են աշխատել Բրազիլիայում՝ ֆինանսավորելով Սան Պաուլոյի ակտիվները։ Ավելի ուշ Էդմոնդը Նյու Յորքում հիմնել է Հանրապետական ազգային բանկը, իսկ Ջոզեֆը հիմնել է «Banco Safra»-ն և ստեղծել «Safra Group»-ը՝ ընտանիքի կողմից վերահսկվող ընկերությունների միջազգային ցանց, որը զբաղվում է ամեն ինչով՝ ֆինանսներից և անշարժ գույքից մինչև արտադրություն և գյուղատնտեսություն։ 2013 թվականին միլիարդատեր ընտանիքը ԱՄՆ-ում գնել է ավելի քան մեկ տասնյակ անշարժ գույք, հիմնականում՝ Նյու Յորքում։ Նրանք նաև Բրազիլիայում ունեն առևտրային անշարժ գույքի պորտֆել։

2014 թվականին Սաֆրան վճարել է ավելի քան 700 միլիոն ֆունտ ստերլինգ՝ գնելու «The Gherkin»-ը՝ Լոնդոն Սիթիի ամենահայտնի աշտարակներից մեկը։ Նա առաջարկել է Լոնդոնում կառուցել Թյուլիփ երկնաքերը, սակայն քաղաքապետը մերժել է այն 2019 թվականին։ Նա նաև Բեյթ Յակովի հրեական դպրոցի հիմնադիրն է։ Սաֆրան համարվում է աշխարհի ամենահարուստ բանկիրը։ *Forbes* ամսագրի տվյալներով՝ նրա կարողությունը գնահատվում է 19,9 միլիարդ դոլար։

Սաֆրային են պատկանում նաև Նյու Յորքի «Safra National Bank»-ը, Շվեյցարիայի «J. Safra Sarasin Bank»-ը և ԱՄՆ-ում գտնվող «Chiquita Brands International» բանանային ընկերության կեսը։

### Բիզնես հոլդինգներ

* «Chiquita»՝ Չիկիտա Բրենդս Ինթերնեյշնլ
* «Safra Group»
* «Banco Safra»
* «J. Safra Sarasin»
* «Safra National Bank of New York»

Ծանոթագրություններ
------------------

1. 1 2  Wiener Zeitung (գերմ.) — Wien: 1703.
2. 1 2 3 4  Joseph Safra morre em SP aos 82 anos // *G1* — Globo Comunicação e Participações S.A. 2006.
3. 1 2 3  היהודי-ברזילאי ג'וזף ספרא, הבנקאי הכי עשיר בעולם, נפטר בגיל 82 (երբ.) / נ. סיקולר — 2020.
4. ↑  Neue Zürcher Zeitung(գեր-շվեյց․) — 1780. — ISSN 0376-6829
5. ↑  Época Negócios
6. 1 2 3  Forbes / S. Forbes — NYC: Forbes, 1917. — ISSN 0015-6914
7. ↑  «Bloomberg Billionaires Index»։ *Bloomberg.com*։ Վերցված է 2021-02-08
8. ↑  «Богатейший банкир: как Джозеф Сафра заработал $15,7 млрд»։ *РБК* (ռուսերեն)։ Վերցված է 2021-02-07
9. ↑  «Самый богатый банкир мира умер в Бразилии. Последние годы он жил в бункере в окружении произведений искусства»։ *www.fontanka.ru* (ռուսերեն)։ 2020-12-10։ Վերցված է 2021-02-07
10. ↑  «Gherkin bought by Safra Group: Meet the Brazilian-Lebanese billionaire behind the £700m deal»։ *CityAM* (en-GB)։ 2014-11-10։ Վերցված է 2021-02-08
11. ↑  «Умер самый богатый в мире банкир Джозеф Сафра»։ *inbusiness.kz* (ռուսերեն)։ Վերցված է 2021-02-07
12. 1 2 3 4 5  Kerry A. Dolan։ «Brazil’s Joseph Safra, World’s Richest Banker, Dies At Age 82»։ *Forbes* (անգլերեն)։ Վերցված է 2021-02-07